ඊට අමතරව ඵලාදායී පුරවැසියෙක් - සශ්‍රීක මානව සම්පතක්, ජනතා කේන්ද්‍රීය ආර්ථිකයක්, තාක්ෂණය මත පදනම් වන සමාජයක් පිළිබඳවද එම දස වැදෑරුම් ප්‍රතිපත්ති ප්‍රකාශනය තුළ සැලසුම් අන්තර්ගතයි.එසේම, භෞතික සම්පත් සංවර්ධනය, තිරසාර පරිසර කළමනාකරණය, විනයගරුක - නීතිගරුක සහ ගුණගරුක සමාජයක් ගොඩනැගීම යන කරුණුවලටද එම දස වැදෑරුම් ප්‍රතිපත්ති ප්‍රකාශනය තුළ මුල්තැන ලබාදී තිබෙනවා.අනතුරුව උත්සව සභාව අමතමින් ජනාධිපති ධූර අපේක්ෂක ගෝඨාභය රාජපක්ෂ ප්‍රකාශ කළේ දූෂණය පිටුදකිමින් සෞභාග්‍යමත් රාජ්‍යයක් බිහි කිරීම තම අරමුණ බවයි.පසුව, ප්‍රතිපත්ති ප්‍රකාශනය නව තාක්ෂණය ඔස්සේ තරුණ ප්‍රජාවට භාර කිරීමද ජනපති අපේක්ෂක ගෝඨාභය රාජපක්ෂගේ අතින් සිදුකෙරුණා.